text: Lotte Rod genvalgt for De Radikale
  08 april 2014 kl. 09.15
  Lotte Rod blev mandag aften genvalgt som folketingskandidat for det Radikale Venstre i Sydjylland.
  Det oplyser Lotte Rod selv på Twitter.
  Lotte Rod er opvokset i Aabenraa, hvor hun har taget en matematisk studentereksamen fra Aabenraa Gymnasium. Det var også i Aabenraa-kredsen, hun første gang i 2011 blev valgt ind i Folketinget som partiets største stemmesluger i Sydjylland.
  I mellemtiden er Aabenraa-kredsen blevet skiftet ud med Esbjerg og Vejle, hvor hun nu er blevet genvalgt som partiets kandidat.
  Trods den nye opstillingskreds nærer Lotte Rod stadig stærke følelser for barndomsbyen i det sønderjyske.
  - Jeg er folketingsmedlem for hele Sydjylland, men Aabenraa har selvfølgelig en særlig plads i mit hjerte, siger Lotte Rod til TV SYD.
  Lotte Rod er i dag partiets børneordfører; undervisningsordfører; uddannelses- og forskningsordfører og ordfører for det danske og det tyske mindretal.
  
  Fra Twitter:
  @LotteRod Tillykke med genvalget.
  
  